राहुल गांधी ने ट्वीट किया, '2014 से अब तक भारत ने चार रक्षामंत्री देखे। अब हमें पता चला कि ऐसा क्यों हुआ, इसने प्रधानमंत्री को मौका दिया कि वह फ्रांस के साथ निजी तौर पर राफेल की खरीद को लेकर समझौता कर सकें। भारत के चार 'राफेल मंत्री' रहे हैं, लेकिन इनमें से किसी को नहीं पता कि फ्रांस में क्या हुआ? ये सिर्फ पीएम मोदी ही जानते हैं। लेकिन वो बोलेंगे नहीं।' एनडीए की सरकार आने के बाद निर्मला सीतारमण और मनोहर पर्रिकर के अलावा दो दफा अरुण जेटली भी रक्षा मंत्रालय का कार्यभार संभाल चुके हैं।